pythainlp/thai_wikipedia_clean_20230101 huggingface dataset:
รายชื่อภาพยนตร์ระดับอาร์ที่ทำรายได้สูงสุด
รายชื่อภาพยนตร์ระดับอาร์ที่ทำรายได้สูงสุด คือภาพยนตร์ที่ถูกจัดให้อยู่ในระดับอาร์จากสมาคมภาพยนตร์อเมริกา (MPAA)​ ซึ่งเด็กและเยาวชนอายุต่ำกว่า 17 ปีจะเข้าชมได้ต่อเมื่อมีผู้ปกครองหรือผู้ใหญ่ไปด้วยเท่านั้น และห้ามเด็กและเยาวชนอายุต่ำกว่า 17 ปีเข้าชมเพียงลำพัง เนื่องจากเนื้อหาประกอบไปด้วยความรุนแรงและอาจมีการใช้คำพูดหยาบคาย ฉากเปลือย กิจกรรมทางเพศ หรือการดื่มสุราและใช้ยาเสพติด
ไรอัน ดูซิก
ไรอัน ไมเคิล ดูซิก (, เกิด 19 กันยายน พ.ศ. 2520) เป็นนักดนตรี นักร้อง และโปรดิวเซอร์ชาวอเมริกัน เขาเคยเป็นมือกลองของวงคาราส์ฟลาวเออส์ ซึ่งต่อมากลายเป็นวงมารูนไฟฟ์ จนกระทั่งเขาได้ลาออกจากวงไปในปี พ.ศ. 2549
ดูซิกเกิดที่เมืองลอสแอนเจลิส รัฐแคลิฟอร์เนีย เขาเข้าเรียนที่โรงเรียน Brentwood School และที่ UCLA ในปี ค.ศ. 2537 ดูซิกร่วมกับแอดัม เลอวีน เจสซี คาร์ไมเคิล และมิกกี แมดเดน เพื่อนที่เขาเจอที่เทศกาลศิลปะการแสดงเฟรนช์วูด ก่อตั้งวงคาราส์ฟลาวเออร์ พวกเขาออกอัลบั้มแรก "The Fourth World" แต่ไม่ประสบความสำเร็จเท่าที่ควร พวกเขาจึงแยกวง
ต่อมาในปี พ.ศ. 2544 อดีตสมาชิกวงคาราส์ฟลาวเออร์ร่วมกับเจมส์ วาเลนไทน์ ในตำแหน่งมือกีตาร์ก่อตั้งวงมารูนไฟฟ์ และออกอัลบั้มแรก "Songs About Jane" อัลบั้มนี้ได้รับการตอบรับในทางที่ดีทำให้วงเริ่มมีชื่อเสียง แต่การทัวร์เป็นระยะเวลานานทำให้ดูซิกมีปัญหาที่ข้อมือและไหล่ จนในปี พ.ศ. 2549 ดูซิกประกาศออกจากวงและตำแหน่งมือกลองถูกแทนที่ด้วยแมตต์ ฟลินน์ แต่เขายังได้รับเครดิตเป็น "ผู้อำนวยการด้านดนตรี" ในอัลบั้มที่สอง "It Won't Be Soon Before Long"
เจ้าหญิงฟัตมา เนสลีชาห์
มีชาเอล ชูมาเคอร์
Hiragana (ผังยูนิโคด)
Hiragana เป็นผังยูนิโคดที่ประกอบด้วยอักษรฮิรางานะสำหรับภาษาญี่ปุ่น
มีชาเอิล ชูมัคเฮอร์
Katakana (ผังยูนิโคด)
Katakana เป็นผังยูนิโคดที่ประกอบด้วยอักษรคาตากานะสำหรับภาษาญี่ปุ่นและภาษาไอนุ
Katakana Phonetic Extensions เป็นผังยูนิโคดที่ประกอบด้วยอักษรคาตากานะขนาดเล็กเพิ่มเติมที่ใช้สำหรับเขียนภาษาไอนุ ซึ่งเพิ่มเติมมาจากผัง Katakana
อักษรคาตากานะขนาดเล็กเพิ่มเติมจะอยู่ในผัง Small Kana Extension
Bopomofo (ผังยูนิโคด)
Bopomofo เป็นผังยูนิโคดที่ประกอบด้วยสัทอักษรสำหรับภาษาจีน 40 อักขระในผังนี้ที่อยู่ในชุดเดิมมีที่มาจากรหัสจีบี 2312 ซึ่งเป็นมาตรฐานของประเทศจีน อักขระปอพอมอฟอเพิ่มเติมมีอยู่ในผัง Bopomofo Extended
พีเจ มอร์ตัน
พีเจ มอร์ตัน (, เกิด 29 มีนาคม พ.ศ. 2524) เป็นนักดนตรี นักร้อง นักแต่งเพลง และโปรดิวเซอร์ชาวอเมริกัน ปัจจุบันเป็นหนึ่งในมือคีย์บอร์ดของวงมารูนไฟฟ์
พีเจ มอร์ตันเกิดที่เมืองนิวออร์ลีนส์ ลุยเซียนา มีชื่อเกิดคือ พอล มอร์ตัน จูเนียร์ (Paul Morton Jr.) เขาเรียนที่ St. Augustine High School ก่อนจะเรียนจบด้านการตลาดจากวิทยาลัยมอร์เฮาส์ ปีพ.ศ. 2553 แอดัม แบล็กสโตน เพื่อนของมอร์ตันและผู้อำนวยการด้านดนตรีของวงมารูนไฟฟ์เสนอให้มอร์ตันไปเข้าทดสอบเพื่อหามือคีย์บอร์ดของวง ต่อมาพ.ศ. 2555 มอร์ตันทำหน้าที่เล่นคีย์บอร์ดแทนเจสซี คาร์ไมเคิล ซึ่งขอลาพักงานชั่วคราว หลังจากนั้นเขากลายเป็นสมาชิกวงอย่างเป็นทางการในตำแหน่งมือคีย์บอร์ดและร้องประสาน
นอกจากจะมีผลงานร่วมกับมารูนไฟฟ์ มอร์ตันยังมีผลงานเดี่ยวหลายอัลบั้ม อัลบั้มล่าสุดของเขาที่ใช้ชื่อ "Watch The Sun" ออกเผยแพร่ในเดือนเมษายน พ.ศ. 2565
ทฤษฎีภาวะพึ่งพิง
ทฤษฎีภาวะพึ่งพิง  เป็นมโนทัศน์ว่าทรัพยากรไหลจากรัฐยากจนและด้อยพัฒนาหรือ "ชายขอบ" ไปยังรัฐร่ำรวยหรือ "แกนกลาง" ทำให้ประเทศแกนกลางร่ำรวยขึ้น ในขณะที่ประเทศชายขอบยากจนลง ข้อโต้เถียงใจกลางของทฤษฎีภาวะพึ่งพิงว่ารัฐยากจนลงและรัฐที่ร่ำรวยยิ่งรวยขึ้นจากวิธีที่รัฐยากจนถูกรวมเข้าสู่ "ระบบโลก" (world system)
ทฤษฎีดังกล่าวมีที่มาจากปฏิกิริยาต่อทฤษฎีการทำให้ทันสมัย (modernization theory) ซึ่งเป็นทฤษฎีการพัฒนาก่อนหน้านี้ ซึ่งถือว่าทุกสังคมก้าวหน้าผ่านขั้นตอนการพัฒนาเหมือนกัน ว่าบริเวณที่ด้อยพัฒนาในปัจจุบันอยู่ในสถานการณฺ์เดียวกับที่บริเวณที่พัฒนาแล้วในปัจจุบันเคยประสบในอดีต ฉะนั้น ภารกิจการช่วยเหลือบริเวณด้อยพัฒนาให้พ้นจากความยากจนจึงเป็นการเร่งบริเวณยากจนตามวิถีการพัฒนาร่วมสมมตินี้ด้วยวิธีการต่าง ๆ เช่น การลงทุน การถ่ายโอนเทคโนโลยี และการบูรณาการเข้าสู่ตลาดโลกให้ใกล้ชิดมากขึ้น ทฤษฎีภาวะพึ่งพาปฏิเสธแนวคิดดังกล่าว โดยแย้งว่าประเทศด้อยพัฒนามิใช่เป็นฉบับดั้งเดิมของประเทศพัฒนาแล้วเท่านั้น แต่ยังมีคุณลักษณะและโครงสร้างที่เป็นเอกลักษณ์ของตนเอง และที่สำคัญกว่านั้นคือ อยู่ในสถานการณ์ที่เป็นสมาชิกที่อ่อนแอกว่าในเศรษฐกิจตลาดโลก
ทฤษฎีภาวะพึ่งพาไม่มีผู้สนับสนุนเป็นทฤษฎีภาพรวมมากนัก แม้นักเขียนบางคนยังให้เหตุผลว่ายังคงมีความเกี่ยวข้องโดยเป็นการปรับแนวคิดมโนทัศน์ต่อการแบ่งความมั่งคั่งของโลก
โยเอิล ชูมัคเคอร์
มีชาเอิล ชูมัคเคอร์
77 ดินแดนแสนวิเศษ
"77 ดินแดนแสนวิเศษ"  เดิมต้นฉบับมาจากเพลง "47 no Suteki na Machi e" หนึ่งในเพลงรองจากซิงเกิลลำดับที่ 37 ของเอเคบีโฟร์ตีเอต "โคโคโระโนะพลาคาร์ด" ซึ่งคัฟเวอร์เป็นภาษาไทยในซิงเกิลลำดับที่ 7 ของบีเอ็นเคโฟร์ตีเอต ประกอบด้วย 5 เพลง โดยเพลงหลักคือ "77 no Suteki na Machi e (77 ดินแดนแสนวิเศษ)" เพลงรองคือ "It's Life (Ost. BNK48: One Take)" "It's Me (Ost. BNK48: One Take)" "สายซับ (Ost.One Year 365 วัน บ้านฉัน บ้านเธอ)" และ "มปร. (Ost.One Year 365 วัน บ้านฉัน บ้านเธอ)" โดยวงได้ประกาศชื่อเพลงหลักเมื่อวันที่ 19 ตุลาคม พ.ศ. 2562 ในงานทูช็อต BNK48 2nd Album Jabaja 2-Shot Event ประกาศชื่อเพลงรอง 2 เพลงหลังเมื่อวันที่ 30 ตุลาคม พ.ศ. 2562 ในงาน "BNK48: The Journey to 7th Single" ที่ลาน เดอะ สตรีท รัชดา ซึ่งเป็นงานเปิดตัวอย่างเป็นทางการของเพลงหลัก และประกาศชื่อเพลงรอง 2 เพลงแรกเมื่อวันที่ 4 ธันวาคม พ.ศ. 2562 ในงาน Grand Opening BNK48 Digital Live Studio ที่ศูนย์การค้าเอ็มบีเคเซ็นเตอร์
โดยซิงเกิลนี้จะแบ่งเป็น 2 รูปแบบ ได้แก่ ซีดีลิมิเต็ดอิดิชั่น ซึ่งมี 50,000 แผ่น และมินิโฟโต้บุ๊คกับมิวสิกการ์ด และซิงเกิลนี้ยังแบ่งเป็น 2 ไทป์ ได้แก่ ซีดีและมินิโฟโต้บุ๊คกับมิวสิกการ์ดไทป์ A ซีดีและมินิโฟโต้บุ๊คกับมิวสิกการ์ดไทป์ B
สายซับ (Ost. ONE YEAR 365 วัน บ้านฉัน บ้านเธอ)
มปร. (Ost. ONE YEAR 365 วัน บ้านฉัน บ้านเธอ)
เดธสแตรนดิง
เดธสแตรนดิง  เป็นเกมแอคชัน พัฒนาโดยโคจิมะโปรดักชันส์ กำกับ ออกแบบตัวเกม และร่วมเขียนบทโดยฮิเดโอะ โคจิมะ ซึ่งเป็นเกมแรกของเขาหลังลาออกจากโคนามิ จัดจำหน่ายเกมโดยโซนี่อินเตอร์แอ็กทีฟเอ็นเตอร์เทนเมนต์ สำหรับเพลย์สเตชัน 4 ในเดือนพฤศจิกายน พ.ศ. 2562 และกำหนดวางจำหน่ายสำหรับระบบไมโครซอฟท์ วินโดวส์ โดย 505 เกมส์ ในปี พ.ศ. 2563
โลกในเกมคือ ประเทศสหรัฐ หลังการเกิดปรากฎการณ์ "เดธสแตรนดิง" ที่สัตว์ประหลาดจากโลกอันอยู่ระหว่างชีวิตและความตาย ได้เข้ามาคุกคามโลกมนุษย์ ผู้เล่นจะได้ควบคุม "แซม พอร์เตอร์ บริดเจส" (แสดงโดย นอร์แมน รีดัส) เจ้าหน้าที่ส่งพัสดุ ที่มีหน้าที่ส่งของต่าง ๆ ไปยังดินแดนที่ห่างไกล และเชื่อมต่อพื้นที่ดังกล่าวเข้าด้วยกันผ่านเครือข่ายไร้สาย โดยนอกจากรีดัสแล้ว ยังมีนักแสดงร่วมรับบทสำคัญต่าง ๆ อาทิ แมดส์ มิกเกิลเซิน เลอา แซดู ทรอย เบเคอร์ เป็นต้น อนึ่ง มีการใช้โมเดลสามมิติของ กิเยร์โม เดล โตโร และนิโคลัส ไวดิง รีฟิน สำหรับแทนตัวนักแสดงในเกมด้วย
เดธสแตรนดิง ได้รับคำชื่นชมเป็นอย่างมากจากนักวิจารณ์เกม โดยได้รับ 40 คะแนนเต็มจากแฟมิซือ และคะแนนในทางบวกเป็นส่วนใหญ่จากเว็บไซต์เกมอื่น ๆ นอกจากนี้ยังสามารถจัดจำหน่ายได้ถึง 185,909 ชุดในญี่ปุ่น และมียอดขายเป็นอันดับหนึ่งในไต้หวันและเกาหลีใต้ด้วย
นาซีเม ซุลตาน
นาซีเม ซุลตาน (ตุรกีออตโตมัน: ) เป็นเจ้าหญิงออตโตมัน พระราชธิดาในสุลต่านอับดิวล์อาซิซ กับฮัยรานีดิล คาดึน
นาซีเม ซุลตานประสูติเมื่อวันที่ 14 กุมภาพันธ์ ค.ศ. 1866 ณ พระราชวังโดลมาบาห์เช เป็นพระราชธิดาในสุลต่านอับดิวล์อาซิซ  กับฮัยรานีดิล คาดึน  นับเป็นพระราชธิดาลำดับที่สามของพระชนก และเป็นลำดับที่หนึ่งของพระชนนี พระองค์เป็นโสทรเชษฐภคินีของเคาะลีฟะฮ์อับดิวล์เมจิดที่ 2
30 พฤษภาคม ค.ศ. 1876 สุลต่านอับดิวล์อาซิซ พระชนกนาถถูกคณะรัฐมนตรีปลดออกจากตำแหน่ง แล้วสถาปนามูรัดที่ 5  ซึ่งเป็นพระภาติยะขึ้นเป็นสุลต่านแทน วัดถัดมาสุลต่านอับดิวล์อาซิซจึงย้ายไปประทับที่พระราชวังเฟรีเย แต่ฮัยรานีดิลและสาวสรรกำนัลในคนอื่น ๆ ปฏิเสธที่จะออกจากพระราชวังโดลมาบาห์เช จึงถูกจับเพราะกระทำการกระด้างกระเดื่อง ทั้งหมดถูกคุมตัวไปยังพระราชวังเฟรีเย พร้อมถูกริบทรัพย์สินมีค่าไปหมด กระทั่งวันที่ 4 มิถุนายนปีเดียวกัน อดีตสุลต่านอับดิวล์อาซิซเสด็จสวรรคตอย่างมีเงื่อนงำ ขณะที่นาซีเมมีพระชันษา 10 ปี พระองค์ยังคงประทับอยู่ในพระราชวังเฟรีเยร่วมกันพระชนนีและพระอนุชาที่ขณะนั้นมีพระชันษา 8 ปี
ในรัชกาลสุลต่านอับดิวล์ฮามิตที่ 2  ได้จัดพระราชพิธีเสกสมรสให้แก่เจ้านายฝ่ายในสามพระองค์คือ นาซีเม ซุลตาน, ซาลีฮา ซุลตาน และเอมีเน ซุลตาน โดยพระองค์เสกสมรสกับอาลี ฮาลิด พาชา บุตรอีบราฮิม เดร์วิช พาชา เมื่อวันที่ 20 เมษายน ค.ศ. 1889 ณ พระราชวังยึลดึซ แต่มิได้ประสูติกาลพระบุตรแม้แต่พระองค์เดียว
ทรงลี้ภัย.
ครอบครัวของพระองค์ถูกส่งให้ลี้ภัยออกนอกประเทศเมื่อ ค.ศ. 1924 นาซีเมและพระสวามีได้ประทับที่เมืองจูนิเยะฮ์ ประเทศเลบานอน ทั้งสองอาศัยอยู่ในพระตำหนักที่รายล้อมด้วยเรือกสวน ระหว่างที่ลี้ภัยพระองค์มักประทานเครื่องเพชรต่าง ๆ ให้แก่พระภาติยะและภาคิไนยหลายพระองค์
เนสลีชาห์ ซุลตาน พระภาติยะได้กล่าวถึงลักษณะของนาซีเม ซุลตานไว้ว่า มีพระวรองค์แบบบาง แต่มีพระโอษฐ์ใหญ่เช่นพระชนกดูค่อนข้างน่าเกลียด แต่พอดูรวม ๆ ก็งามน่าประทับใจ
นาซีเม ซุลตานสิ้นพระชนม์เมื่อ ค.ศ. 1947 ที่เมืองจูนิเยะฮ์ ประเทศเลบานอน พระศพถูกฝังไว้มัสยิดสุลต่านเซลิม กรุงดามัสกัส ประเทศซีเรีย และอีกหนึ่งปีต่อมา อาลี ฮาลิด พาชาก็เสียชีวิตลงที่เมืองมักกะฮ์ ประเทศซาอุดีอาระเบีย
กองทัพบกจักรวรรดิเยอรมัน
กองทัพสมาพันธรัฐเยอรมนี
เฟซออฟบิวตีอินเตอร์เนชันแนล (อังกฤษ : Face of Beauty International) เป็นการประกวดนางงามระดับนานาชาติเวทีหนึ่ง ก่อตั้งขึ้นในออกแลนด์ ประเทศนิวซีแลนด์ โดยเริ่มจัดการประกวดครั้งแรกเมื่อปี ค.ศ. 2012 ที่จังหวัดเชียงใหม่ ประเทศไทย ผู้ดำรงตำแหน่งเฟซออฟบิวตีอินเตอร์เนชันแนลคนปัจจุบัน คือ พีรชาดา ขุนรักษ์ จากประเทศไทย ได้รับตำแหน่งเมื่อวันที่ 17 พฤศจิกายน ค.ศ. 2019 ณ ประเทศฟิลิปปินส์
ทีนเฟซออฟบิวตีอินเตอร์เนชันแนล (อังกฤษ : Teen Face of Beauty International) ผู้ดำรงตำแหน่งทีนเฟซออฟบิวตีอินเตอร์เนชันแนลคนปัจจุบัน คือ เลอา บรู๊ค เอ็ดมอนด์ส จากประเทศนิวซีแลนด์ ได้รับตำแหน่งเมื่อวันที่ 17 พฤศจิกายน ค.ศ. 2019 ณ ประเทศฟิลิปปินส์
ส่งรองมิสแกรนด์ไทยแลนด์ไปประกวดปี2019-ปัจจุบัน
สเวตซิกซ์ทีน!
พระเจ้าบรมวงศ์เธอ พระองค์เจ้าบัญจบเบญจมา
จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
การเลือกตั้งสมาชิกสภาผู้แทนราษฎรจังหวัดระยอง พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 4 เขตเลือกตั้ง เพิ่มขึ้นจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ประกอบไปด้วยอำเภอเมืองระยอง [เฉพาะตำบลปากน้ำ ตำบลท่าประดู่ ตำบลเชิงเนิน ตำบลน้ำคอก ตำบลนาตาขวัญ ตำบลบ้านแลง ตำบลตะพง ตำบลเพ ตำบลแกลง ตำบลกะเฉด (ในเขตเทศบาลตำบลแกลงกะเฉด) และตำบลเนินพระ (ในเขตเทศบาลนครระยอง)]
ประกอบไปด้วยอำเภอแกลง และอำเภอเมืองระยอง [เฉพาะตำบลสำนักทอง และตำบลกะเฉด (นอกเขตเทศบาลตำบลแกลงกะเฉด)]
ประกอบไปด้วยอำเภอบ้านค่าย อำเภอปลวกแดง อำเภอวังจันทร์ และกิ่งอำเภอเขาชะเมา
ประกอบไปด้วยอำเภอบ้านฉาง อำเภอเมืองระยอง [เฉพาะตำบลห้วยโป่ง ตำบลมาบตาพุด ตำบลทับมา และตำบลเนินพระ (นอกเขตเทศบาลนครระยอง)] และกิ่งอำเภอนิคมพัฒนา
รถรางโทเด็งสายอารากาวะ
รถรางโทเด็งสายอารากาวะ  หรือ รถรางซากูระโตเกียว  เป็นระบบขนส่งมวลชนลูกผสมระหว่างรถไฟรางเบากับรถราง บริการเดินรถภายในกรุงโตเกียว ประเทศญี่ปุ่น ดำเนินกิจการโดยสำนักงานขนส่งมหานครโตเกียว และเป็นรถรางโทเกียวโทเด็งสายสุดท้ายที่ยังเปิดให้บริการอยู่ ส่วนสายอื่น ๆ ถูกยกเลิกไปเพราะกีดขวางเส้นทางการจราจร กระนั้นรถรางโทเด็งสายอารากาวะนี้มิใช่รถรางสายเดียวในกรุงโตเกียว เพราะยังมีรถรางโทกีวสายเซตางายะ ซึ่งถูกจัดชั้นเป็นรถรางเช่นกัน
รถรางสายอารากาวะนี้ถูกเรียกว่ารถรางซากูระโตเกียว เพราะตลอดเส้นทางจะมีจุดแวะชมต้นซากูระ กุหลาบและดอกไม้ตามฤดูกาลอื่น ๆ
จ๋าเจี้ยงเมี่ยน
จ๋าเจี้ยงเมี่ยน  หรือจ้าเจี้ยงเมี่ยน  เป็นอาหารประเภทก๋วยเตี๋ยวที่มีต้นกำเนิดมาจากมณฑลชานตง ประเทศจีน และแพร่หลายไปทั่วประเทศจีนและประเทศใกล้เคียงในเอเชียตะวันออกได้แก่เกาหลีและญี่ปุ่น ซึ่งตำรับจ๋าเจี้ยงเมี่ยนในแต่ละพื้นที่จะแตกต่างกันออกไป ชื่อ "จ๋าเจี้ยงเมี่ยน" แปลตรงตัวว่า "ก๋วยเตี๋ยวซอสผัด" ส่วนประกอบหลักของจ๋าเจี้ยงเมี่ยนได้แก่เส้นก๋วยเตี๋ยวชนิดหนาทำจากแป้งสาลี ซอสจ๋าเจี้ยงซึ่งทำจากถั่วเหลืองหมักและผัดรวมกับเนื้อบดหรือหั่นเป็นชิ้นเล็ก ๆ และผัก
จ๋าเจี้ยงเมี่ยนมีต้นกำเนิดจากมณฑลชานตง ต้นกำเนิดของอาหารชนิดนี้ไม่ชัดเจนนัก มีเพียงตำนานที่เล่าสืบต่อกันมาว่าในช่วงสงครามกับพันธมิตรแปดชาติ ขณะที่พระราชวังต้องห้ามกำลังถูกกองทัพของพันธมิตรแปดชาติเข้าปิดล้อม พระนางซูสีไทเฮาและจักรพรรดิกวังซฺวี่เสด็จลี้ภัยพร้อมข้าราชบริพารไปยังซีอาน ระหว่างทาง หลี่ เหลียนอิง ขันทีผู้ทรงอิทธิพลในรัชสมัยของจักรพรรดิกวังซฺวี่ได้กลิ่นอาหารจากร้านจ๋าเจี้ยงเมี่ยน หลี่ เหลียนอิงทูลต่อพระนางซูสีไทเฮาและจักรพรรดิกวังซฺวี่เกี่ยวกับร้านอาหาร ทั้งสองพระองค์จึงรับสั่งให้หยุดขบวนและพักรับประทานอาหาร ทุกคนต่างพอใจรสชาติของจ๋าเจี้ยงเมี่ยนเป็นอย่างมากจนยอมสั่งเพิ่มอีกหนึ่งชาม ก่อนจะเดินทางต่อไป พระนางซูสีไทเฮาได้มีพระราชบัญชาให้หลี่ เหลียนอิงเชิญพ่อครัวผู้ปรุงจ๋าเจี้ยงเมี่ยนเข้าไปในวังหลังสงครามสงบ จ๋าเจี้ยงเมี่ยนจึงเข้าสู่กรุงปักกิ่งและแพร่หลายไปทั่วประเทศจีนนับแต่นั้น
ตำรับ.
จีน (นอกมณฑลชานตง) และไต้หวัน.
จ๋าเจี๋ยงเมี่ยนได้รับความนิยมแพร่หลายทั่วประเทศจีน สูตรของจ๋าเจี้ยงเมี่ยนในภูมิภาคต่าง ๆ ของจีนจะแตกต่างกันออกไป ซอสจ๋าเจี้ยงแบบปักกิ่งจะเน้นรสเค็ม ในขณะที่ซอสจากบริเวณอื่น ๆ ในจีนและไต้หวันจะหวานกว่าเนื่องจากใช้น้ำตาลและแป้งเพิ่มเพื่อให้ข้น ซอสจ๋าเจี้ยงจากมณฑลเสฉวนจะดัดแปลงให้เข้ากับวัฒนธรรมของชาวเสฉวนโดยเพิ่มรสเผ็ดเข้าไปด้วย ไม่มีข้อกำหนดตายตัวว่าผักชนิดใดควรใช้ ขึ้นอยู่กับฤดูกาลนั้น ๆ ว่ามีผักชนิดใด เนื้อสัตว์ที่นิยมใช้โดยส่วนใหญ่คือเนื้อหมูติดมัน อย่างไรก็ตาม มุสลิมชาวจีนที่อาศัยอยู่ทางภาคเหนือจะนิยมใช้เนื้อวัวหรือแกะแทนตามข้อห้ามทางศาสนา เส้นก๋วยเตี๋ยวที่ใช้ทำจากแป้งสาลีเนื่องจากสภาพภูมิศาสตร์ในแถบตอนเหนือของจีนทำให้ข้าวสาลีเติบโตได้ดีกว่าข้าวเจ้า ขนาดความกว้างประมาณ 5 มิลลิเมตรและหนาประมาณ 2-3 มิลลิเมตร
จ๋าเจี้ยงเมี่ยนแพร่เข้าไปสู่คาบสมุทรเกาหลีโดยชาวมณฑลชานตง บางส่วนเป็นแรงงานที่เดินทางไปทำงานในเกาหลี ในขณะที่บางส่วนอพยพด้วยหลายสาเหตุ ได้แก่ถูกจักรวรรดิเยอรมันเข้ายึดครอง สงครามจีน–ญี่ปุ่นครั้งที่สองซึ่งจักรวรรดิญี่ปุ่นเข้ายึดครองมณฑลชานตงแทนเยอรมัน และความขัดแย้งในสงครามกลางเมืองจีนระหว่างพรรคก๊กมินตั๋งและพรรคคอมมิวนิสต์แห่งประเทศจีน ชาวชานตงอพยพบางส่วนประกอบกิจการร้านอาหารเพื่อดำรงชีวิต จ๋าเจี้ยงเมี่ยนที่ขายในเกาหลีนั้นถูกปรับปรุงรสชาติให้เข้ากับอาหารเกาหลีและเป็นที่รู้จักในเกาหลีว่า "จาจังมย็อน" โดยซอสที่ใช้ในจาจังมย็อนจะทำจาก"ชุนจัง"ซึ่งใช้ถั่วเหลืองคั่วก่อนแล้วนำไปหมักและเติมแป้งข้าวโพด ทำให้ซอสจาจังมย็อนมีสีเข้มกว่า รสหวานกว่า และข้นกว่าซอสจ๋าเจี้ยงแบบจีน
จ๋าเจี้ยงเมี่ยนในญี่ปุ่นจะเรียกว่า"จาจาเม็ง"โดยใช้มิโซะเป็นส่วนประกอบหลักในซอส บางครั้งนิยมใช้เส้นอูดงแทน "จาจาเม็ง"เป็นอาหารขึ้นชื่อของเมืองโมริโอกะ จังหวัดอิวาเตะ โดยถือว่าเป็นหนึ่งใน "สามสุดยอดก๋วยเตี๋ยวแห่งโมริโอกะ" ร่วมกับ"เรเม็ง" (ก๋วยเตี๋ยวแบบเย็นกินคู่กับผลไม้เช่นแตงโมหรือสับปะรด) และ"วังโกะโซบะ" (โซบะในชามเล็กและนิยมรับประทานในรูปแบบการแข่งขันกินจุให้ได้จำนวนมากชามที่สุด)
การสงครามภูเขา
การสงครามบนภูเขา  หมายถึงการสู้รบในภูเขาหรือภูมิประเทศที่คล้ายคลึงกัน การสงครามประเภทนี้เรียกอีกอย่างว่าการสงครามแอลไพน์ ตามชื่อเทือกเขาแอลป์ การสงครามบนภูเขาเป็นหนึ่งในประเภทของการทำศึกที่อันตรายที่สุดเนื่องจากเกี่ยวข้องกับการเอาตัวรอด ไม่เพียงแต่ต้องต่อสู้กับศัตรูเท่านั้น หากแต่ยังรวมถึงสภาพอากาศที่รุนแรงและภูมิประเทศที่เป็นอันตราย
เทือกเขามีความสำคัญเชิงกลยุทธ์เนื่องจากมักจะทำหน้าที่เป็นแนวชายแดนตามธรรมชาติ และอาจเป็นต้นกำเนิดของแหล่งน้ำ (เช่น ที่ราบสูงโกลัน – "ความขัดแย้งด้านทรัพยากรน้ำ") การโจมตีตำแหน่งข้าศึกที่เตรียมพร้อมอยู่ในภูมิประเทศภูเขานั้น ต้องมีอัตราส่วนของการโจมตีทหารต่อการป้องกันทหารมากกว่าการทำสงครามบนพื้นราบ เทือกเขาไม่ว่าเวลาใด ๆ ของปีต่างก็เป็นอันตราย โดยอาจมีฟ้าแลบ, ลมกระโชกแรง, กองหินที่ร่วงลงมา, หิมะถล่ม, ทุ่งหิมะที่ละลายช้า ๆ, น้ำแข็ง, อากาศหนาวจัด, ธารน้ำแข็งที่มีรอยแยกในน้ำแข็งบนภูเขา และภูมิประเทศทั่วไปที่ไม่เรียบ รวมถึงก้าวช้า ๆ ของทหาร ตลอดจนการเคลื่อนย้ายวัสดุที่ต่างเป็นภัยคุกคามเพิ่มเติมทั้งหมดต่อผู้ทำการรบ ส่วนการเคลื่อนที่, การเสริมกำลัง รวมถึงการส่งกลับสายแพทย์ขึ้นและลงทางลาดชัน ตลอดจนพื้นที่ที่แม้แต่สัตว์บรรทุกไม่สามารถเข้าถึงได้ ก็จะต้องใช้การออกแรงของพลังงานอย่างมหาศาล
คำว่าการสงครามบนภูเขากล่าวกันว่าเกิดขึ้นในสมัยกลางหลังจากพระมหากษัตริย์แห่งทวีปยุโรปพบว่าเป็นการยากที่จะต่อสู้กับกองทัพสวิสในเทือกเขาแอลป์ เพราะชาวสวิสสามารถต่อสู้ในหน่วยที่เล็กลง และใช้จุดได้เปรียบมาต่อสู้กับกองทัพที่ไม่มีใครสามารถรบได้ รูปแบบที่คล้ายกันของการโจมตีและป้องกันในภายหลังถูกใช้โดยการรบแบบกองโจร, พลพรรค และทหารที่ไม่ได้อยู่ในประจำการซึ่งซ่อนตัวอยู่ในภูเขาหลังจากการโจมตี ทำให้มันเป็นเรื่องท้าทายสำหรับกองทัพประจำการที่จะต้องต่อสู้กลับ ส่วนในการทัพอิตาลีของโบนาปาร์ต และกบฏ ค.ศ. 1809 ในทีโรล การสงครามบนภูเขามีบทบาทสำคัญอย่างมาก
อีกตัวอย่างหนึ่งของการสงครามบนภูเขา คือ การข้ามเทือกเขาแอนดีส ที่ทำให้สำเร็จโดยกองทัพแห่งเทือกเขาแอนดีส  ของอาร์เจนตินา และบัญชาการโดยนายพล โฆเซ เด ซาน มาร์ติน เมื่อ ค.ศ. 1817 นับเป็นหนึ่งในกองพลที่ปฏิบัติการในระดับสูงกว่า 5,000 เมตร
สงครามพิวนิกครั้งที่สอง.
ใน 218 ปีก่อนคริสตกาล (DXXXVI a.u.c.) ผู้บัญชาการกองทัพคาร์เธจชื่อแฮนนิบัล ได้ยกทัพกองทหารม้า และช้างแอฟริกา ข้ามเทือกเขาแอลป์เพื่อพยายามพิชิตโรม กลยุทธ์คือการเข้าถึงจากทางตอนเหนือของคาบสมุทรอิตาลี ฝ่ายรัฐบาลโรมันรู้สึกชะล่าใจเนื่องด้วยเห็นได้ชัดว่าเทือกเขาแอลป์เป็นอุปสรรคทางธรรมชาติซึ่งปลอดภัยจากผู้บุกรุก ซึ่งในเดือนธันวาคม 218 ปีก่อนคริสตกาลกองกำลัคาร์เธจได้ปราบกองทัพโรมันทางเหนือโดยใช้ช้าง ทว่า ช้างจำนวนมากไม่สามารถอยู่รอดได้ในสภาพอากาศที่หนาวเย็นและโรคที่เป็นเรื่องปกติของภูมิอากาศในยุโรป กองทัพของแฮนนิบัลต่อสู้กับกองทัพโรมันในอิตาลีเป็นเวลา 15 ปี แต่ล้มเหลวในการเอาชนะโรม ในที่สุดฝ่ายคาร์เธจก็พ่ายแพ้นายพลโรมัน สคิปิโอ แอฟริกานัส ที่ซามา ในแอฟริกาเหนือเมื่อ 202 ปีก่อนคริสตกาล (DLII a.u.c.)
การสงครามบนภูเขามาถึงก่อนอีกครั้งในช่วงสงครามโลกครั้งที่หนึ่ง เมื่อบางประเทศที่เกี่ยวข้องในสงครามมีกองพลภูเขาที่ไม่เคยทดสอบมาก่อน การป้องกันของออสเตรีย-ฮังการีได้ผลักไสไล่ส่งการโจมตีของอิตาลีเนื่องจากพวกเขาใช้ประโยชน์จากภูมิประเทศที่เป็นภูเขาส่วนใหญ่ในจูเลียนแอลป์และโดโลมีตี ที่ซึ่งโรคความเย็นกัดและหิมะถล่มได้พิสูจน์แล้วว่าอันตรายยิ่งกว่ากระสุน ส่วนในช่วงฤดูร้อน ค.ศ. 1918 ยุทธการที่ซันมัตเตโอเกิดขึ้นที่แนวรบอิตาลี ซึ่งการรบครั้งนี้เป็นการต่อสู้ที่ระดับความสูงมากที่สุดของสงคราม และในเดือนธันวาคม ค.ศ. 1914 การรุกอื่นได้เปิดตัวโดยผู้บัญชาการทหารสูงสุดของตุรกี แอนแวร์ พาชา กับกองทหาร 95,000–190,000 นายเพื่อต่อสู้รัสเซียในคอเคซัส การยืนกรานในการจู่โจมซึ่งอยู่ด้านหน้าเพื่อต่อสู้กับตำแหน่งของรัสเซียที่ภูเขาในใจกลางฤดูหนาว ผลลัพธ์ที่ได้คือความฉิบหาย และแอนแวร์สูญเสียกองกำลังของเขาไป 86 เปอร์เซ็นต์ นอกจากนี้ การทัพอิตาลีในสงครามโลกครั้งที่สอง, ความขัดแย้งเซียเชน ก็เป็นตัวอย่างของการสงครามบนภูเขาขนาดใหญ่เช่นกัน
กรณีพิพาทแคชเมียร์.
นับตั้งแต่การแบ่งแยกอินเดียใน ค.ศ. 1947 อินเดียและปากีสถานมีความขัดแย้งกันในภูมิภาคแคชเมียร์ พวกเขาได้รบในสองสงคราม และต่อสู้อย่างประปรายเพิ่มเติม หรือเกิดความขัดแย้งชายแดนในภูมิภาคหลายครั้ง โดยแคชเมียร์ตั้งอยู่ในเทือกเขาหิมาลัย ซึ่งเป็นเทือกเขาที่สูงที่สุดในโลก
สงครามอินเดีย-ปากีสถาน ค.ศ. 1965 ที่ตามมาระหว่างอินเดียและปากีสถานส่วนใหญ่รบในหุบเขาแคชเมียร์มากกว่าภูเขาเอง แม้ว่าจะมียุทธการบนภูเขาหลายครั้ง ส่วนในสงครามการคิล (ค.ศ. 1999) กองกำลังของอินเดียพยายามกำจัดศัตรูที่ยึดที่มั่นบนภูเขาออกไป โดยสงครามตัวแทนดังกล่าวใน ค.ศ. 1999 เป็นสงครามสมัยใหม่เพียงสงครามเดียวที่รบกันบนภูเขาเท่านั้น หลังสงครามการคิล กองทัพอินเดียได้ดำเนินการฝึกผู้ชำนาญการเกี่ยวกับการใช้ปืนใหญ่บนภูเขา โดยที่วิถีโพรเจกไทล์มีลักษณะแตกต่างจากที่ระดับน้ำทะเล
Mountain warfare
จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรจังหวัดอุตรดิตถ์ พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 2 เขตเลือกตั้ง ลดลงจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วยอำเภอเมืองอุตรดิตถ์ อำเภอลับแล และอำเภอตรอน
เขตการเลือกตั้งที่ 2 ประกอบด้วยอำเภอพิชัย อำเภอทองแสนขัน อำเภอท่าปลา อำเภอน้ำปาด อำเภอฟากท่า และอำเภอบ้านโคก
ทั้งนี้ หลังจากที่ผู้ได้รับเลือกตั้ง นายศรัณย์วุฒิ ศรัณย์เกตุ ถูกขับออกจากพรรคเพื่อไทย เมื่อวันที่ 12 ตุลาคม พ.ศ. 2564 ได้ย้ายเข้าสังกัดพรรคเพื่อชาติในเวลาต่อมา
เกรียงไกร อุณหะนันทน์ (เกิดเมื่อวันที่ 3 สิงหาคม พ.ศ. 2499) เป็นนักแสดงอาวุโสชาวไทยเกิดที่กรุงเทพมหานคร
เกรียงไกร อุณหะนันทน์ เกิดเมื่อวันที่ 3 สิงหาคม พ.ศ. 2499 ที่กรุงเทพมหานคร จบการศึกษาระดับมัธยมจากโรงเรียนจิตรลดา และระดับปริญญาตรี คณะสถาปัตยกรรม จากมหาวิทยาลัยแซนโตโธมัส ประเทศฟิลิปปินส์ ขณะศึกษาอยู่ที่ต่างประเทศ เคยเป็นนายแบบถ่ายโฆษณา เป็นนักแสดง ผู้ช่วยกำกับ และจัดฉากละครเวที
เกรียงไกรเริ่มเข้าสู่วงการสายบันเทิงไทยเคยทำงานประชาสัมพันธ์ที่โรงแรมมณเฑียรกรุงเทพมหานครต่อมาได้จัดการแสดงละครเวทีภายหลังเริ่มเข้าวงการสายบันเทิงการเป็นนักแสดงแบบเต็มตัวและได้มีการชักชวนจากโดย รุจน์ รณภพ นักแสดง ในฐานะผู้กำกับภาพยนตร์ไทยและละครโทรทัศน์ไทย ต่อมาเกรียงไกรได้แสดงภาพยนตร์ไทยหลายๆเรื่องเช่น ปริศนา รัตนาวดี, เทพธิดาโรงงาน และ นางแมวป่า เป็นต้นแสดงภาพยนตร์มาแล้ว 40 เรื่องและผลงานละคร บริษัทจัดคู่ ลายหงส์, เงิน เงิน เงิน สามนงค์ เมียนอกหัวใจ สกาวเดือน เป็นต้น
ต่อมาในปัจจุบันเป็นนักแสดงอาวุโส สามารถรับงานละครได้ทุกช่องส่วนมากจะรับบทคุณพ่อ และ คุณปู่ เป็นต้นและมีกิจการธุรกิจส่วนตัวชื่อร้านอาหาร "ท่านหญิง" แต่ปัจจุบันได้วางมือแล้ว และสามารถรับงานละครและเล่นทุกบทบาทและสอนการแสดงให้กับนักแสดงยุคใหม่หลายๆ คน
รถรางโทกีวสายเซตางายะ
รถรางโทกีวสายเซตางายะ  เป็นระบบขนส่งมวลชนรูปแบบรถไฟรางเบา บริการเดินรถย่านเซตางายะในกรุงโตเกียว ประเทศญี่ปุ่น ดำเนินกิจการโดยโทกีว คอร์ปอเรชัน เส้นทางสายเซตางายะต่างจากเส้นทางเดินรถของบริษัทโทกีวสายอื่น ๆ เพราะสายนี้อยู่ภายใต้พระราชบัญญัติการเดินรถรางของรัฐบาลญี่ปุ่น ทั้งนี้ก็เพราะแต่เดิมสายเซตางายะเป็นทางแยกหนึ่งของทางรถไฟสายทามางาวะเดิม (คนละสายกับสายทามางาวะในปัจจุบัน)
นอกจากรถรางโทกีวสายเซตางายะแล้ว ยังมีรถรางที่เปิดให้บริการในกรุงโตเกียวอีกสายคือรถรางโทเด็งสายอารากาวะ ดำเนินกิจการโดยสำนักงานขนส่งมหานครโตเกียว
เฟสออฟบิวตีอินเตอร์เนชันแนล
77 no Suteki na Machi e
มิสอีโคอินเตอร์เนชันแนล  เป็นการประกวดความงามที่จัดขึ้นเป็นประจำทุกปีโดยการเชิญตัวแทนจากประเทศต่างๆ ซึ่งจัดทำขึ้นในปี 2015 เพื่อดูแลโลกและส่งเสริมการท่องเที่ยวด้านสิ่งแวดล้อม ในแต่ละประเทศและ อียิปต์ประเทศเจ้าภาพการแข่งขัน
มิสอีโคอินเตอร์เนชันแนล เป็นการประกวดความงามที่เริ่มขึ้นในปี 2015 ภายใต้ชื่อ Eco Queens โดยมีอดีตผู้สมัครมิสเอิร์ธ เข้าร่วมซึ่งผู้ชนะคือ มิสเอิร์ธสโลวีเนีย, Patricia Peklar ในปี 2016 เธอเปลี่ยนชื่อเป็น มิสอีโคยยูนิเวิร์ส เพื่อให้มีชื่อเสียงมากขึ้นและยังมีผู้สมัครมากกว่า 30 คนที่เข้าแข่งขันเพื่อชิงตำแหน่งและมงกุฎเป็นเวลาหลายสัปดาห์ ในฐานะของปี 2017 การประกวดได้เปลี่ยนชื่อการประกวดเป็น มิสอีโสโคกอินเตอร์เนชันแนล เป็นการประมาจากมิสเอิร์ธ โดยมีคาเรน อีบัสโกเป็นเจ้าของ
มิสอีโค่ คือการประกวดนางงามระดับนานาชาติที่ก่อตั้งโดย บริษัท ผลิตสื่อ "ECO QUEENS" เป้าหมายคือการสร้างความตระหนักรู้เกี่ยวกับสิ่งแวดล้อม
มิสอีโค่ จัดขึ้นเพื่อเป็นงานแห่งเกียรติยศระดับนานาชาติซึ่งรวบรวมตัวแทนของประเทศและวัฒนธรรมจากทั่วโลก ผู้ได้รับมอบหมายมีจุดมุ่งหมายเพื่อให้ทราบถึงทรัพยากรสิ่งแวดล้อมที่มีอยู่ในประเทศของตนวัฒนธรรมและพันธะสัญญาระหว่างประเทศ
วัตถุประสงค์หลักของการประกวดคือการเลือกผู้ได้รับมอบหมายที่ดีที่สุดซึ่งเป็นภาพลักษณ์ของการท่องเที่ยวเชิงอนุรักษ์จากทั่วโลกและเพื่อส่งเสริมหลักการของข้อตกลงในการกอบกู้โลกไม่เพียง แต่เพื่อสิ่งแวดล้อมเท่านั้น แต่ยังรวมถึงวัฒนธรรมผ่านการแลกเปลี่ยนวัฒนธรรมระหว่างกัน ผู้สมัครผ่านการประกวดจะเลือกผู้ได้รับมอบหมายที่ดีที่สุดที่สามารถเป็นส่วนหนึ่งของแคมเปญการตลาดการท่องเที่ยวการท่องเที่ยวพิเศษด้านสิ่งแวดล้อมในระดับนานาชาติและนำเสนอต่อสาธารณชนถึงวิธีการใช้ทรัพยากรสิ่งแวดล้อมอย่างปลอดภัย
ดิสโซสิเอทีฟ
เสียความจำ
การเสียความจำ
ยารักษาโรคจิต
วินิจฉัยแยกโรค
อาการหวาดระแวง
สร้างภาพทางประสาท
โรคซีลิแอ็ก
ทุโภชนาการ
คำกรีกโบราณ
Psychotic break
ท่าอากาศยานนานาชาติมัสกัต
ท่าอากาศยานนานาชาติมัสกัต , ชื่อเดิมคือ ท่าอากาศยานนานาชาติซีป , เป็นท่าอากาศยานหลักของ [โอมาน] ตั้งอยูห่างจากเมืองเก่าราวๆ 32 กิโลเมตร และอยู่ในเขตเมืองหลวงของกรุงมัสกัด ท่าอากาศยานแห่งนี้เป็นทำหน้าที่บริการสารการบินประจำชาติอย่างโอมานแอร์ และสารการบินต้นทุนต่ำอย่าง ซาลามแอร์ ที่ให้บริการทั้งภายในภูมิภาคและรวมถึงเอเชีย แอฟริกา และยุโรป
ในปี 2516 เปิดให้บริการท่าอากาศยานนานาชาติซีป เพื่อใช้ทดแทนสนามบินเล็กๆ อย่าง เบย์ อัล ฟาลาซ ซึ่งเป็นหน่วยบัญชาการของกองทัพอากาศมาก่อน รวมถึงใช้ในสงครามกัฟ ในปี 2534 ในชื่อปฏิบัติการ เมจิก รันอะบาว โดยความร่วมมือของกับกองทัพเรือโอมาน ฐานแห่งนี้ถูกใช้ปล่อย Vickers VC10 ของฝูงบิน RAF ในระหว่างฝึกสงคราวอ่าวกับกองทัพอากาศ SEPECAT Jaguars.
พื่นที่ของท่าอากาศยานทั้งหมด 21.24 ตารางกิโลเมตร โดยมีจุดเด่นของอาคารผู้โดยสารหนึ่งหลังเดิมที่มีขนาดเล็ก หนึ่งรันเวย์ และส่วนประกอบอย่างอาคารสินค้า อาคารบริการต่างๆ หลังจากมีการสร้างขยายทำให้ท่าอากาศยานแห่งนี้มีอาคารผู้โดยสารหลังใหม่ อาคารควบคุมการบินหลังใหม่ อาคารใหม่ๆ เหล่านี้ได้รับการทดสอบตอนเดือนธันวาคม 2560 ซึ่งผลที่ได้เป็นที่น่าพอใจ สิ่งอำนวยความสะดวกยังรวมถึงอาคารผู้โดยสารระดับ VIP และอาคารปฏิบัติงานของเจ้าหน้าที่ของโอมานแอร์ สำหรับไฟลท์ของกษัตริย์และกองทัพอากาศโอมานนั้น จะใช้สนามบินแห่งนี้บางส่วนด้วย
ปี 2562 ท่าอากาศยานแห่งนี้ได้รับการติดตั้งระบบตรวจจับโดรนอย่างAaronia AARTOS C-UAS ซึ่งเป็นสนามบินนานาชาติแห่งแรกที่ได้รับการติดตั้งระบบดังกล่าว
อาคารผู้โดยสารหลังที่ 1 (อาคารใหม่).
อาคารผู้โดยสารหลังใหม่ถูกเปิดให้ใช้งานเมื่อวันที 20 เดือนมีนาคม ปี 2561 เป็นอาคารทางเหนือของอาคารหลังเดิมและรันเวย์เดิม อาคารหลังใหม่สามารถรองรับผู้โดยสารได้ 20 ล้านคนต่อปีเมื่อเฟสแรกเสร็จสิ้น สำหรับในส่วนของเฟสที่สองและสามนั้น ท่าอากาศยานสามารถรองรับได้ที่ 24 และ 48 ล้านคนตามลำดับ สำหรับอาคารผู้โดยสารมีพื้นที่ 580,000 ตาราเมตร มีจำนวนเคาเตอร์เช็คอิน 118 เคาเตอร์ และ 10 สายพานรับกระเป๋า และจำนวน 82 เคาเตอร์สำหรับตรวจลงนามพาสปอร์ต มีจุดเชื่อมเครื่องบิน 45 จุด และมีอาคาร ATC สูง 97 เมตร อาคารใหม่แห่งนี้ตั้งอยู่ระหว่างรันเวย์เก่าและรันเวย์ใหม่ ส่วนรันเวย์ใหม่นั้นสามารถรองรับเครื่องขนาดใหญ่อย่าง Airbus A380s และ Boeing 747s.ได้
วันที่ 31 มกราคา 2561 มีการประกาศย้ายอาคารผู้โดยสารไปยังหลังใหม่ ในวันที่ 20 มีนาคม 2561 อาคารผู้โดยสารหลังใหม่ถูกให้บริการครั้งแรกเมื่อเวลา 15.00 น. โดยสารการบินโอมานแอร์ และขาเข้าจากนาจาฟ เวลา 18.30 น.
อาคารผู้โดยสารหลังที่ 2 (อาคารเก่า).
ทางวิ่งและลานจอดเครื่องบิน.